stanford-oval/wikipedia huggingface dataset:
F-22 ראפטור
פיתוח > איסור על ייצוא

אין אפשרות לייצא את המטוס בגלל איסור שנקבע בחוק הפדרלי על מכירת ה-F-22. רוב הלקוחות הנוכחיים של מטוסי קרב אמריקאיים הם חילות אוויר בעלי מטוסים מהדור הרביעי, או המחכים לרכישת F-35, הכולל טכנולוגיות מה-F-22, אך תוכנן להיות זול יותר, גמיש יותר לשינויים, ואושר ליצוא מן ההתחלה.
מספר מדינות הביעו עניין ברכישת המטוס.
יפן, ישראל, אוסטרליה, סעודיה ואפילו סין טענה שתשמח שהמטוס יהיה חלק מהארסנל שלה.
יפן יפן: הממשלה היפנית הביעה עניין ברכישת ה-F-22 במסגרת תוכנית החלפת מטוס הקרב המיועדת לחיל האוויר היפני. אם אכן יירכש המטוס, תהיה זו, ככל הנראה, גרסה מופחתת יכולות שתשמור על היכולות האוויוניות ועל החמקנות. למרות זאת, הצעה שכזו עדיין תדרוש אישור מהפנטגון, ממחלקת המדינה ומהקונגרס.
ישראל ישראל: ישראל הביעה עניין רב ברכישת המטוס. ראש להק הציוד בחיל האוויר הישראלי לשעבר, תת-אלוף זאב שניר, אמר ש"חיל האוויר ישמח להצטייד ב-24 מטוסי F-22, אך הבעיות הן סירוב האמריקנים למכור את המטוס, ותג מחיר של 200 מיליון דולר". בסוף אוקטובר 2020 דווח בעיתון הערבי "א-שרק אל-אווסט" שנשיא ארצות הברית דונלד טראמפ אישר את מכירת המטוס לישראל.
אוסטרליה אוסטרליה: מספר פוליטיקאים אוסטרלים ופרשנים ביטחוניים הציעו שאוסטרליה תרכוש F-22 במקום F-35. ב-2006 תמכה מפלגת הלייבור האוסטרלית בהצעה זו בשל יכולותיו הגבוהות המוכחות, כשה-F-35 היה עדיין בפיתוח. למרות זאת דחתה ממשלת אוסטרליה בראשות ג'ון הווארד רכישה של F-22 בשל החשש שהמטוס לא ישוחרר לייצוא, ומשום שאין לו יכולת התקפת יבשה וים מספקת.
פיתוח > רכישות עתידיות והכוונה לסגור קו הייצור

במהלך שני חודשי הקרקוע של כמעט 700 מטוסי F-15 ישנים בנובמבר ודצמבר 2007, תבעו מספר סנטורים אמריקאים שסגן שר ההגנה גורדון אינגלנד ישחרר שלושה דוחות ממשלתיים התומכים ברכישת ב-F-22 נוספים מעבר ל-183 המטוסים המתוכננים. חיל האוויר האמריקני דרש שה-F-22 יישאר בייצור גם אחרי 183 המטוסים המתוכננים. זוהי כנראה תגובה לקרקוע מטוסי הקרב מסוג F-15A-D.
בתחילת יולי 2009 התפרסם כי קבוצת סנטורים פנתה למשרד ההגנה בבקשה לאפשר ליפן ולישראל לרכוש את המטוס, כדי למנוע את צמצום קווי הייצור של המטוס, ואת פיטוריהם של 95 אלף עובדים המועסקים בפרויקט באופן ישיר או עקיף.
לקראת סוף יולי 2009, לאחר שיוצרו בסך הכול 195 מטוסים (מתוכם 8 מטוסי ניסוי ו-187 מטוסים מבצעיים), החליט הסנאט להפסיק את ייצור ה-F-22 באופן סופי, ולעצור את המשך מימון הפרויקט.
יכולות, תכונות ומאפיינים > יכולת טיסה, כושר תמרון והנעה

ה-F-22 הוא אחד המטוסים המתמרנים והמהירים בעולם. המטוס משלב את מיטב הידע והתכנון האווירודינמי, שמעניק לו יכולת טיסה מרשימה. בנוסף לכך ישנה גם טכנולוגיית הניהוג הווקטורי (או TVC ר"ת של Thrust Vector Control) אשר מזיזה את צינורות הפליטה של המנוע, עד 20 מעלות מעלה ומטה לכל כיוון, בהתאם לתנועות המטוס, וכך, בשילוב עם עיצוב אווירודינמי יעיל, המטוס מסוגל לבצע פניות חדות ומהירות תוך משיכת G גבוה.
על כך מפקדת מערכת הטוס-על-חוט (FBW, ראשי תיבות של Fly By Wire) שהיא מערכת של מחשבים שקולטת את תנועות מוט ההיגוי בידי הטייס, מנטרת את מצב המטוס בעזרת חיישנים, ובעזרת תוכנה מתוחכמת מחליטה אילו משטחי ניהוג להניע בגוף המטוס ובאילו זוויות על מנת לבצע את החלטת הטיסה של הטייס בצורה היעילה ביותר. כל אלה תורמים לכך שה-F-22 הוא בעל יכולת תמרון גבוהה במיוחד, ומגדילים את כוחו ויעילותו של המטוס.
ל-F-22 שני מנועי טורבו מניפה מתוצרת פראט אנד וויטני (Pratt & Whitney) מתקדמים מדגם F-119-PW-100, בעלי יכולת ניהוג ווקטורי. מנועים אלה תוכננו להיות חזקים ואמינים במיוחד. לפי מספר מקורות, הדחף של המנועים הוא 35 אלף ליברות, עוצמה הגבוהה מזו של כל מטוס קרב אחר. עוצמת המנועים מקנה למטוס את היכולת לחצות את מהירות הקול ולבצע שיוט על-קולי במהירות של 1.72 מאך.
בנוסף, מנועים אלו מעניקים ל-F-22 מהירות טיפוס גבוהה, מהירה יותר ממטוסים בעלי כושר טיפוס גבוה דוגמת F-15. מנוע זה בנוי מ-40% פחות חלקים מאשר מנועי הסילון של מטוסי הדור רביעי, דבר המגדיל את אמינותו.
יכולות, תכונות ומאפיינים > חימוש

ה-F-22 מסוגל לשאת מגוון טילי אוויר-אוויר מתקדמים ופצצות קרקע למשימות יירוט ותקיפה, בנוסף לתותח הוולקן M61A2 המשופר בעל 480 כדורים.
על מנת שחמקנותו לא תיפגע, ה-F-22 תוכנן עם תאי חימוש פנימיים שבהם החימוש ינשא. על מנת לשגר טיל, הטייס צריך לפתוח את דלתות תאי החימוש, שפתיחתן אורכת פחות משנייה אחת, ואז זרועות רובוטיות מורידות את הטילים מעט הרחק מגוף המטוס. התותח מוטמע בתוך הגוף בשורש כנף ימין ומוסתר על ידי דלת שנפתחת כשהתותח יורה, על מנת לשמור על החמקנות.
ה-F-22 נושא את ה-AIM-9 מונחה החום מדגמים M ואף ה-X החדש כחימוש אוויר-אוויר לטווח קצר,
ואת ה-AIM-120 מדגמים C ואף ה-D החדש.
תצורת יירוט חמקנית טיפוסית כוללת שני AIM-9 ושישה AIM-120 למספר כולל של 8 טילי אוויר-אוויר בנוסף לתותח. בנוסף, לצורך תקיפה, ה-F-22 מסוגל לשאת שתי פצצות מונחות GPS מסוג JDAM (ראשי-תיבות של Joint Direct Attack Munition) במשקל 1,000 ליברות כל אחת, או שמונה פצצות מונחות GPS במשקל 250 ליברות כל אחת מסוג SDB (פצצות קטנות קוטר, Small Diameter Bomb).
תצורת תקיפה חמקנית טיפוסית תכלול שני AIM-9, שני AIM-120 ו-2 פצצות JDAM או 8 פצצות SDB למספר כולל של 4 טילי אוויר-אוויר ו-2 או 8 פצצות בנוסף לתותח.
בנוסף לתאי החימוש הפנימיים, ל-F-22 יש 4 נקודות תלייה חיצוניות על הכנפיים, אשר מגדילות את כושר נשיאת החימוש ומסוגלות לשאת 5,000 ליברות כל אחת.
החיסרון בכך הוא שהפיילונים (שעליהם החימוש נישא) והחימוש עצמו מגדילים את חתימת המכ"ם של המטוס ובכך מחבלים בחמקנותו ואף פוגעים בכושר התמרון שלו. פתרון לכך הוא שאחרי שהחימוש או מכלי הדלק על הפיילונים מוטל או משוגר, אפשר להשליך את הפיילונים בזמן הטיסה ובכך להחזיר את חמקנות המטוס וכושר תמרונו. בנוסף לכך, פותח פוד מיוחד בעל צורה חמקנית אשר נתלה על נקודת התלייה ומאחסן את החימוש בתוכו, וכך המטוס מסוגל לשאת חימוש רב ולשמור על חמקנותו.
יכולות, תכונות ומאפיינים > אוויוניקה

ה-F-22 הוא אחד המטוסים הממוחשבים ביותר בעולם. בתוכנת המטוס ובמערכותיו האוויוניות המתקדמות ישנן מעל 1.7 מיליון שורות קוד.
התשתית האלקטרונית מבוססת על מעבד שנבנה במיוחד ל-F-22, ה-CIP‏ (Common Integrated Processor). המעבד מובנה ומשמש בכל המכשור האלקטרוני הרב שעל המטוס כגון המכ"ם, מערכות ה-EWS, החיישנים השונים, מערכות תקשורת וניווט, מערכות הנשק ושאר מערכות ומרכיבי האוויוניקה.
מעבדי ה-CIP מסוגלים להתאים את עצמם לכל פונקציה אלקטרונית על ידי תכנות עצמי ובכך מקנים למטוס שרידות גבוהה. אם חלק מהמעבדים האחרים נפגעים, המעבדים שנותרו מסוגלים לקחת את הנטל של המעבדים הפגועים ובכך לאפשר לכל מערכות המטוס להיות תקינות ומוכנות לשימוש, מה שמקנה למטוס כושר שרידות גבוה מאוד בשדה הקרב. מלבד מעבדי ה-CIP האינטגרליים של המכ"ם ומערכות ה-EWS (ר"ת של Early Warning System), ישנם 2 מעבדי CIP כלליים של מערכות המטוס, אשר מקוררים על ידי נוזל ומסוגלים לבצע 10.5 מיליארד פעולות בשנייה.
מכ"ם ה-AN/APG-77 מסוג AESA (ר"ת של Active Electronically Scanned Array) שתוכנן למטרות עליונות אווירית – אוויר-אוויר, ולתקיפת קרקע – אוויר-קרקע, הוא החיישן העיקרי והחשוב ביותר של ה-F-22. המכ"ם החזק בעל 2,000 יחידות T/R (ר"ת של Transmitter/Receiver) מסוגל לעקוב ולנעול על מספר מטרות בו זמנית בכל מזג אוויר ולספק לטייס מידע רב על כל מטרה. בנוסף לכך, מתוקף היותו מכ"ם AESA המכ"ם מסוגל לסרוק גזרה אווירית של 120 מעלות כמעט בזמן רגעי בעוד שלמכ"ם של ה-F-15E יידרשו 14 שניות לסרוק את אותה הגזרה. המכ"ם הוא מסוג LPI (ר"ת של Low Probability of Intercept) כלומר מכ"ם שפועל כך שיקשה על איתורו על ידי מערכות EWS מסוג RWR (ר"ת של Radar Warning Receiver). המכ"ם עושה זאת על ידי כך שהוא משנה את תדרו יותר מ-1,000 פעמים בשנייה. בנוסף לכך, המכ"ם עוצמתי כל כך שאם כל הספקו מרוכז ומופנה לעבר מטוס מסוים, הוא מסוגל לחסום ולשבש את פעולת המכשירים האלקטרוניים באותו מטוס, ובכך לשמש כמטוס לתקיפה אלקטרונית. המכ"ם שודרג מספר פעמים כדי לשפר את יכולותיו ולהקנות לו יכולות חדשות, בעיקר יכולת אוויר-קרקע.
מערכות ה-EWS, ה-RWR וה-MLD (ר"ת של Missile Launch Detector):
AN/ALR-79 – מערכת של כ-30 חיישני EWS פאסיביים אשר מוטמעים בגופו של המטוס ומתפקדים כ-RWR. המערכת מסוגלת לאתר ולסווג מטרות קורנות קרינת מכ"ם ביעילות רבה ומסוגלת לאתר אותות חלשים ורחוקים, עד 250 מיילים ימיים. המערכת יודעת לאתר נעילה ושיגור של טילי מכ"ם אקטיביים וחצי אקטיביים. המערכת מספקת לטייס מידע רב על שדה הקרב ועל האיומים שבו, ומעניקה לו יתרון על מטוסים עם מערכות RWR חלשות יותר.
AN/AAR-56 – מערכת חיישני EWS פאסיביים מסוג MLD. על המטוס מפוזרים חיישנים אשר קולטים קרינת IR (ר"ת של Infra Red, תת-אדום) ו-UV (ר"ת של Ultra Violet, על-סגול) המאפיינים את אורכי הגל שפולטים מנועי טילים. המערכת מנתחת אותם ומספקת לטייס מידע על שיגור טילים (מטווח קרוב) לעבר מטוסו. המערכת גם יכולה לשגר אוטומטית אמצעי הטעייה כגון מוץ ונורים, ללא התערבות הטייס.
שירות מבצעי

מטוס ה-F22 פעל מבצעית לראשונה ב-23 בספטמבר 2014 בהפצצה על מתחם דאעש.
ההפלה האווירית הידועה הראשונה של F-22 הייתה ב-4 בפברואר 2023 כאשר הפיל בלון ריגול סיני מעל הים האטלנטי. המטוס עדיין לא הפיל מטוס קרב מאויש אחר.
גלריה

שני מטוסי קרב F-22 ראפטור חמקניים של פיקוד החינוך והאימונים של חיל האוויר של ארצות הברית, מבסיס חיל האוויר טינדל (אנ'), פלורידה, טסים מאחורי בואינג KC-135 סטרטוטנקר מטייסת התדלוק האווירי 151 (אנ'), כנף תדלוק אווירי 134 (אנ') של המשמר הלאומי של טנסי (אנ'), מבסיס המשמר הלאומי של מקגי טייסון (אנ'), אלקואה (אנ'), טנסי, במהלך משימת אימון תדלוק אווירי ב-2 באפריל 2007.
F-22 ראפטור ברחבת חניה לאחר הנחיתה בבסיס חיל האוויר היל (אנ'), יוטה. המטוס, מטייסת הקרב 27 (אנ'), בבסיס חיל האוויר לנגלי (אנ'), וירג'יניה, נחת ב-15 באוקטובר לפריסה הראשונה של הדור הבא של מטוס הקרב לאימון בנשק חי.
שני F-22 ראפטור טסים מעל האוקיינוס השקט במהלך משימה ב-9 במרץ 2009 כחלק מפריסה בבסיס חיל האוויר אנדרסן (אנ'), גואם. הראפטורים פרוסים מבסיס חיל האוויר אלמנדורף (אנ'), אלסקה.
לוקהיד מרטין F-22 ראפטור
מטוס F-22 מטייסת הקרב 27 (אנ'), הוטס על ידי לוטננט קולונל (אנ') ג'יימס האקר ליד בסיס חיל האוויר לנגלי (אנ'), וירג'יניה.
F-22 ראפטור בטיסה
ראו גם

F-35
YF-23
סוחוי T-50
מיג 1.44
צ'נגדו J-20
X-44
הערות שוליים

↑  ארצות הברית: נסגר קו הייצור של מטוס הקרב המבצעי F-22, באתר "israeldefense‏", 12 בדצמבר 2011
↑  Tirpak, John (13 במאי 2021). "New Force Design: NGAD Needed Soon, F-22 Sunset Begins in 2030". Air Force Magazine. {{cite web}}:  (עזרה)
↑  ניצן סדן, להתראות, F22: למה מטוס הקרב הטוב בעולם יוצא לפנסיה מוקדמת?, באתר כלכליסט, 5 ביוני 2021
↑  F-22 Raptor Flight Test, GlobalSecurity.org, ‏13 באוגוסט 2006
↑  ניצן סדן, ה-F22 הוא קסם מעופף; למה לא מוכרים אותו לישראל?, באתר כלכליסט, 26 במאי 2018
↑  אמנון ברזילי, ‏ראש להק ציוד בחי"א תא"ל זאב שניר: ישראל תרכוש כ-100 מטוסי קרב ב-5 מיליארד ד', באתר גלובס, 21 ביוני 2006
↑  דיווח: טראמפ אישר מכירת מטוסי F-22 לישראל, באתר ישראל היום
↑  אמיר בוחבוט, חברי קונגרס פועלים לאפשר מכירת ה-F-22, באתר nrg‏, 3 ביולי 2009
↑  סוכנויות הידיעות, אובמה לחץ והסנאט הפסיק את ייצור ה-F22, באתר כלכליסט, 21 ביולי 2009
↑  רון שטיינבלט, ‏הסנאט החליט להפסיק את ייצור מטוס ה-F-22, ושווי היצרנית לוקהיד מרטין נחתך ב-2.5 מיליארד ד', באתר גלובס, 22 ביולי 2009
↑  וידאו ייחודי של ההתקפה המבצעית הראשונה אי פעם של F-22 על מתחם ISIS, באתר יוטיוב
↑  סוכנויות הידיעות‏, טבילת אש ראשונה לחמקן היקר והבעייתי של ארה"ב, באתר וואלה, 23 בספטמבר 2014
↑  Jake Epstein, After nearly 2 decades in service, the F-22 has its first air-to-air kills — neither against the jets it was designed to fight, Business Insider (באנגלית אמריקאית)
| מטוסי ה-F האמריקניים |
| --- | --- | --- |
| לפני שנת 1963 | F-84 • ‏F-86 • ‏F-87 • ‏F-88 • ‏F-89 • ‏F-91 • ‏F-92 • ‏F-93 • ‏F-94 • ‏F-95 • ‏F-96 • ‏F-97 • ‏F-98 • ‏F-99 • ‏F-100 • ‏‏F-101 • ‏F-102 • ‏F-103 • ‏F-104 • ‏F-105 • ‏F-106 • ‏F-107 • ‏F-108 • ‏F-109 • ‏F-110 • ‏F-111 |  |
| אחרי שנת 1963 | F-1 • ‏F-2 • ‏F-3 • ‏F-4 • ‏F-5 • ‏F-6 • ‏F-7 • ‏F-8 • ‏F-9 • ‏F-10 • ‏F-11 • ‏‏YF-12  • ‏F-13  • ‏F-14 • ‏F-15 • ‏F-16 • ‏F-117 • ‏‏YF-17 • ‏F/A-18 • ‏ F-19  • ‏F-20 • ‏F-21 • ‏F-22 • ‏YF-23 • ‏F-35 |  |
שיטת ציון כלי טיס של שלושת הכוחות המזוינים של ארצות הברית (1962)
| --- | --- |
בקרת זהויות :  NLI: 987012431157805171  GND: 7554232-9  LCCN: sh96002011 
מטוס F-22 ראפטור משגר טיל אוויר-אוויר AIM-120.
תת-לוטננט

תת-לוטננט (באנגלית: Sub-lieutenant) הוא בדרך כלל דרגת קצין זוטר, המשמשת בצבאות, ציים וחילות אוויר.
ברוב הצבאות, תת-לוטננט הוא דרגת הקצונה הנמוכה ביותר. עם זאת, בברזיל, זוהי דרגת המש"ק הגבוהה ביותר, ובספרד, היא דרגת המש"ק השנייה בבכירותה.
כדרגת צי, תת-לוטננט מדורג מתחת ללוטננט.
דרגת צבאות וחיל האוויר

בצרפת, תת-לוטננט (sous-lieutenant) הוא הקצין הזוטר בצבא או בחיל האוויר. הוא עונד פס בצבע החיל שלו (למשל זהב לחיל רגלים, כסף לפרשים משוריינים וכו'). במהלך המאה ה-18 דרגת sous-lieutenant de vaisseau היה קיים בצי הצרפתי. זו הייתה המקבילה לדרגת "חבר של מאסטר" של הצי המלכותי. כעת היא הוחלפה בדרגת "צוער ראשון" (enseigne de vaisseau de première classe).
תת-לוטננט בארגנטינה עונד שמש כסופה אחת על כל כתף, תת-לוטננט בברזיל היא דרגת המש"ק הבכירה ביותר (שנקראת תת-קצין בחיל הים ובחיל האוויר), עונדות לכסנית מוזהבת. במקסיקו, תת-לוטננט הוא הקצין הזוטר ביותר בסולם הדרגות, והוא עונד מוט זהב בודד. תת-לוטננט בתאילנד ותת-לוטננט בפועל עונד כוכב בודד על כל כתף.
הצבא הבריטי השתמש לזמן קצר בדרגת תת-לוטננט מ-1871 עד 1877, והחליף את דרגות הצוער בחיל הרגלים והקורנט בחיל הפרשים. בשנת 1877, הוא הוחלף בתורו בדרגת לוטננט משנה, אם כי זו שימשה מאז ומתמיד את התותחנים המלכותיים, המהנדסים המלכותיים וגדודי הרובאים.
דרגת צבאות וחיל האוויר > סמל הדרגה בצבא

Sous lieutenant
(מולאזם)
(כוחות הקרקע האלג'יראיים)
Sub-tenente
(הצבא האנגולי)
Sous-lieutenant
(צבא בנין)
דרגת צבאות וחיל האוויר > סמל הדרגה בחיל האוויר

Sub-tenente
(חיל האוויר הלאומי של אנגולה)
דרגה ימית > היסטוריה של הדרגה בצי

פרח קצונה (מידשיפמן) בצי המלחמתי שעבר את בחינת ההסמכה ללוטננט והמתין לקידום נבחר לעיתים קרובות על ידי קפטן האונייה למלא בינתיים תפקיד של עוזר רב החובלים. למרות שמבחינה פורמלית הדירוג לא הוביל לקידום לדרגת לוטננט, עוזרי רב החובלים קיבלו שכר גבוה יותר מכל דירוג אחר, שירתו כסגנו של הלפטננט במהלך המשמרת ופיקדו על אחת מסירות השירות הקטנות של האונייה. פרח קצונה שהפך לעוזר רב החובלים קיבל עלייה בשכר מ-1 ליש"ט 13 שילינג 6 פני ל-3 ליש"ט 16 שילינג לחודש, אך סיכוייו לקבל פיקוד לא היו גבוהים בתחילה. לימים נקבע מילוי תפקיד עוזר רב-חובלים כשלב רגיל בדרך לקבלת פיקוד. הדבר גרם לבלבול מסוים בשלהי המאה ה-18, משום ששני בעלי-תפקידים באונייה – עוזרי רב-החובלים, שרצו להתקדם לדרגת רב-חובלים, והפרחי קצונה לשעבר ששאפו לקבל פיקוד על אונייה – החזיקו באותו שם-דרגה ותחומי אחריותם היו זהים.
בתחילת המאה ה-19, שימש שם הדרגה mate, ללא התחילית master's, לציון מידשיפמן מוסמך, על מנת להבדיל בינו לבין עוזרי רב החובלים שלא שירתו קודם לכן כמידשיפמנים. בשנת 1824 הוחלף שם הדרגה Master's mate ב-Master's assistant, ושם-הדרגה Mate הוסיף להתייחס באופן לא רשמי למידשיפמנים מוסמכים. שינויים אלה סייעו לסילוק הבלבול שנוצר.
בשנת 1861 שונתה הדרגה לתת-לוטננט.
דרגה ימית > פרקטיקה מודרנית

בצי המלכותי המודרני, כל הצוערים נחשבים כפרח קצונה, ללא קשר אם הם בוגרי בית ספר. לאחר מכן הם מקודמים לתת-לוטננט שנה לאחר הכניסה למכללת הצי הצי המלכותי בריטניה.
בצי המלכותי הקנדי, כל העוברים הכשרת קצונה בסיסית מצטרפים כצוערים ימיים, אך עם סיום הלימודים, אלו שהצטרפו עם תואר ראשון מקבלים קידום מיידי לתפקיד תת-לוטננו, בעוד האחרים שומרים על דרגתם כצוער ימי עד זמן שהם מסיימים הכשרה נוספת הקשורה לקריירה.
דרגה ימית > שימוש

בצי המלכותי, הצי המלכותי האוסטרלי והצי המלכותי של ניו זילנד, הסמל של תת-לוטננט ושל תת-לוטננט בפועל מורכב מפס צמה מוזהב בינוני אחד עם טבעת תחרה. אין לבלבל בין גודלו של פס זה לבין הפס הצר, המכונה בלשון הרע "רצועת ספגטי", המשמש את צוערי הצי המלכותי של ניו זילנד והצוערים הימיים של הצי המלכותי הקנדי. גם חיל האוויר המלכותי הלך בעקבות דוגמה זו של צמה בעת פיתוח מערכת הדרגות שלהם.
הסמלים של תת-לוטננט ברוב מדינות חבר העמים הבריטי זהים לסימון הדרגה של צי ארצות הברית ומשמר החופים של ארצות הברית (אם כי הדרגות בארצות הברית אינן משתמשות בטבעת התחרה), למרות שהציון המקביל שלו בצי ארצות הברית הוא למעשה לוטננט זוטר.
בצי המלכותי הקנדי, תת-לוטננט בפועל מציג פס בינוני אחד. תת-לוטננט מוסיף פס צר מתחת לפס הבינוני כדי לשמור על טבעת התחרה בחלק העליון. לדרגת לוטננט המקבילה בחיל האוויר יש את הפס הצר מעל הפס הבינוני שכן אלמנטים אלו אינם צריכים לשמור על מרווחים מלמעלה בגלל היעדר טבעת תחרה; הצי המלכותי הקנדי עקב אחר דפוס זה לפני הוספת הטבעת ב-2010.
דרגה ימית > גלריה

Acting Sub-lieutenant
(Enseigne de vaisseau de 2e classe)
(הצי המלכותי הקנדי)
Sub-lieutenant
(הצי המלכותי)
דרגה ימית > תת-לוטננט בפועל

בשנת 1955, הצי המלכותי כונן דרגת תת-לוטננט בפועל, למרות שהתקיימה לסירוגין במלחמות העולם. בניגוד לעמיתיהם המהותיים, תת-לוטננטים בפועל הם קצינים כפופים, שכן הם מחזיקים בדרגותיהם לפי תפקיד ולא לפי כתב מינוי. לאחר שעברו את מועצת הצי, אושרו תת-לוטננטים בפועל כתת-לוטננט והתאריך מתעדכן לאחור למועד שבו מונו לתפקידי תת-לוטננט. דרגת תת-לוטננט בפועל בוטלה בצי המלכותי בסביבות 1993 אך נשארה במילואים של הצי המלכותי עד 2013; קצינים הן ב-RN והן ב-RNR ממונים כעת לדרגת פרח קצונה. דרגת ממלא מקום סגן המשנה נשארת בצי המלכותי רק בתוך היחידה הימית המלכותית של האוניברסיטה שבה נכנסים קציני הדרכה בדרגה זו.
לפני ביטולה, דרגת תת-לוטננט בפועל בצי המלכותי הייתה מקבילה עם דרגות הלוטננט (הצבא) וקצין טיסה (RAF), אך הייתה זוטרה מהן.
בציים רבים של חבר העמים הבריטי (למשל קנדה ואוסטרליה), דרגת תת-לוטננט בפועל עדיין קיימת כדרגה מקבילה ללוטננט משנה, בעוד שדרגת תת-לוטננט מקבילה לדרגת לוטננט בצבא.
הצי המלכותי של ניו זילנד, צי הרפובליקה של פיג'י והצי הצי הדרום-אפריקאי עוקבים אחר התקדים האמריקני ודרגת צוער היא דרגת הקצונה הנמוכה ביותר שלהם.
בצבא המלכותי התאילנדי, סטודנטים בכוח המילואים של הצבא שמסיימים את כיתה 5 ואת התואר שלהם מקודמים לדרגת תת-לוטננט בפועל (ว่าที่ ร้อยตรี).
הערות שוליים

↑  "Ranks". mdn.dz. Ministry of National Defence (Algeria). נבדק ב-30 במאי 2021. {{cite web}}:  (עזרה)
↑  "Postos do Exército". faa.ao (בפורטוגזית). Angolan Army. נבדק ב-27 ביוני 2021. {{cite web}}:  (עזרה)
↑  "LOI N° 2005-43 DU 26 JUIN 2006" (PDF). ilo.org (בצרפתית). National Assembly (Benin). 26 ביוני 2006. pp. 19–20, 35–36. נבדק ב-13 ביוני 2021. {{cite web}}:  (עזרה)
↑  "Postos da Força Aérea Nacional" [National Air Force Posts]. faa.ao (בפורטוגזית). Angolan Air Force. נבדק ב-27 ביוני 2021. {{cite web}}:  (עזרה)
↑  "Officer ranks in the Royal Navy". Royal Naval Museum. ארכיון מ-11 באוקטובר 2014. נבדק ב-2009-04-25. {{cite web}}:  (עזרה)
↑  "Ranks and appointment". canada.ca. ממשלת קנדה. 23 בנובמבר 2017. נבדק ב-28 במאי 2021. {{cite web}}:  (עזרה)
↑  "Shaping your career". royalnavy.mod.uk. הצי המלכותי. נבדק ב-24 בספטמבר 2021. {{cite web}}:  (עזרה)
↑  "BR3, Ch102 – Maritime Reserves Personnel Management" (PDF). Royal Navy Books of Reference. Royal Navy. ארכיון (PDF) מ-4 במרץ 2016. נבדק ב-31 בדצמבר 2015. {{cite web}}:  (עזרה)
↑  "BR3, Ch 110 – The University Royal Naval Units and Cadet Forces" (PDF). Royal Navy Books of Reference. Royal Navy. ארכיון (PDF) מ-24 באוגוסט 2015. נבדק ב-31 בדצמבר 2015. {{cite web}}:  (עזרה)
Face Yourself

Face Yourself (מעוצב: "FACE YOURSELF"; בעברית: "תתמודד עם עצמך") הוא אלבום האולפן החמישי של להקת הבנים הדרום קוריאנית BTS ואלבום האולפן השלישי שלהם ביפנית. האלבום יצא ב-4 באפריל 2018, דרך ביג היט, וירג'ין (אנ'), יוניברסל מיוזיק יפן ודאף ג'אם רקורדינג. האלבום מכיל גרסאות יפניות לשירים שיצאו בעבר באלבום האולפן הקוריאני השני שלהם Wings, ובמיני-אלבום החמישי Love Yourself: Her, בנוסף לשלושה שירים חדשים ומקוריים בשפה היפנית: "Don't Leave Me", "Let Go" ו-"Crystal Snow". האלבום הגיע הישר למקום ה-43 בבילבורד 200 והפך לאלבום היפני עם הדירוג השלישי בגובהו בתולדות המצעד.
רקע ושחרור

ב-1 בפברואר 2018 הוכרז על יציאת האלבום ב-4 באפריל בנוסף לפרטים על שלוש מהדורות מוגבלות. רשימת שירים מתוכננת חשפה גרסאות יפניות חדשות לשירים "Go Go" ו-"Best of Me" מהמיני-אלבום בקוריאנית Love Yourself: Her משנת 2017, וכן הכללה של "Crystal Snow", שיצא במקור בדצמבר 2017 כחלק מאלבום סינגל משולש צד א' יחד עם גרסאות ביפנית ל-"Mic Drop" ו-"DNA". רשימת השירים הסופית שוחררה ב-8 במרץ. באותו יום, "Don't Leave Me" הוכרז כשיר הנושא הפותח לדרמה היפנית Signal (אנ'), מהדורה מחודשת לסדרת טלוויזיה דרום קוריאנית משנת 2016 באותו השם. חשיפה של השיר שודרה ב-15 במרץ, מה שגרם לו להתברג במצעד בילבורד יפן הוט 100 לפני יציאתו הרשמית - הוא הגיע למקום ה-25 בשיאו.
התרגומים היפניים ל"Blood Sweat & Tears", "DNA", "Not Today", "MIC Drop", "Go Go" ו-"Crystal Snow" נעשו על ידי הראפר והמעבד היפני KM-מרקיט (אנ').
רקע ושחרור > מהדורות

ארבע גרסאות של האלבום הועמדו לרכישה: שלוש מהדורות מוגבלות ומהדורה רגילה לתקליטור בלבד. מהדורות A ו-B כללו שתיהן חוברת בת 32 עמודים, והן כללו תוכן בלעדי הניתן לצפייה בבלו-ריי וב-DVD בהתאמה. מהדורה C כללה חוברת בת 68 עמודים ואילו המהדורה הרגילה כללה חוברת בת 24 עמודים. כל האלבומים חולקים רשימת שירים זהה.
הצלחה מסחרית

האלבום הגיע הישר למקום הראשון במצעד אלבומי ה-CD היומי של אוריקון. הוא נשאר שם שבעה ימים רצופים, דורג במקום הראשון במצעד האלבום השבועי עם יותר מ-282,000 יחידות מצטברות שנמכרו ובכך שבר שיא בן שש שנים וחמישה חודשים שהוחזק בעבר על ידי קארה (אנ'), על המכירות הגבוהות ביותר בשבוע הראשון של אמן קוריאני במצעד אוריקון. ההישג הפך את Face Yourself לאלבום הרווחי ביותר של אמן גבר במצעד אוריקון לשנת 2018 באותה עת. האלבום דורג במקום ה-12 במצעד היומי ביום השמיני למצעד, אך עלה בחזרה במהלך השבועות הבאים והגיע עד למקום השני. הוא השתתף שלושה עשר שבועות רצופים במצעד אוריקון, עם 324,381 יחידות מצטברות שנמכרו, וב-10 במאי קיבל אישור פלטינה מ-RIAJ ובכך הפך לאלבום היפני הראשון של BTS שהגיע להישג זה. אוריקון הודיעה ביוני, ש-Face Yourself ו-BTS הגיעו לעשירייה הראשונה במצעד "דירוג האלבומים" ו"דירוג מכירות האמנים" למחצית הראשונה של 2018, במקומות הרביעי והשישי בהתאמה. BTS היה האמן הקוריאני היחיד שנכנס לשני המצעדים, והאמן הבינלאומי בעל הדירוג הגבוה ביותר. טאוור רקורדס יפן דיווחה שהאלבום היה האלבום השני הנמכר ביותר של אמן קוריאני ביפן לשנת 2018.
ב-14 בינואר 2019, האלבום זכה בתעודת פלטינה כפולה על ידי RIAJ על מכירת למעלה מ-500,000 עותקים. זהו האלבום הראשון של אמן קוריאני שהגיע להישג זה זה מאז Super Girl (אנ') של קארה בדצמבר 2011.
הצלחה מסחרית > סינגלים

לאחר יציאת האלבום, "Don't Leave Me" נכנס למקום ה-28 במצעד הסינגלים השבועי הדיגיטלי של אוריקון, עם 4,611 עותקים דיגיטליים שנמכרו בתקופה שבין 2–8 באפריל. "Let Go" הופיע לראשונה במקום ה-40 בבילבורד יפן הוט 100, ונכנס למצעד ההורדות המשולב של גאון בדרום קוריאה במקום ה-63. בפברואר 2021, השיר זכה לתואר כסף על ידי ה-RIAJ על מעל ל-30 מיליון השמעות ביפן. ביוני 2024 קיבל "Let Go" תואר זהב בברזיל על מעל ל-20,000 יחידות שקולות.
ארבעה מהסינגלים של האלבום דורגו במצעד שירי העולם הדיגיטליים. "Don't Leave Me" הגיע הישר לראש המצעד עם 9,000 מכירות, והעניק ללהקה את הכניסה השביעית למקום הראשון, בעוד "Let Go" הגיע למקום השני, ו"Intro: Ringwanderung" ו"Outro: Crack" נכנסו למקום הרביעי והחמישי בהתאמה.
הצלחה מסחרית > שבחים

האלבום היה מועמד וזכה בפרס אלבום השנה ובשלושת האלבומים הטובים ביותר בקטגוריית אסיה בטקס פרס דיסק הזהב של יפן לשנת 2019.
רשימת השירים > מקורי

כל המילים ביפנית נכתבו על ידי KM-מרקיט.
| מהדורות A·B·C והתקליטור רגיל> מס' | מהדורות A·B·C והתקליטור רגיל> שם | מהדורות A·B·C והתקליטור רגיל> כותב(ים) | מהדורות A·B·C והתקליטור רגיל> מפיק(ים) | מהדורות A·B·C והתקליטור רגיל> משך | מהדורות A·B·C והתקליטור רגיל>  | מהדורות A·B·C והתקליטור רגיל>  | מהדורות A·B·C והתקליטור רגיל>  | מהדורות A·B·C והתקליטור רגיל>  | מהדורות A·B·C והתקליטור רגיל>  |
| --- | --- | --- | --- | --- | --- | --- | --- | --- | --- |
| 1. | Intro: Ringwanderung  | "היטמן" באנג • RM • שוגה • ג'יי-הופ • פידוג • ריי מייקל דג'אן ג'וניור • אדורה (אנ') • UTA • אשטון פוסטר • אנדרו טגארט • סם קלמפנר | UTA | 1:26 |  |  |  |  |  |
| 2. | Best of Me (גרסה יפנית)   | אשטון פוסטר • אנדרו טגארט • סם קלמפנר • פידוג • RM • שוגה • ג'יי-הופ • "היטמן" באנג • ריי מייקל דג'אן ג'וניור • אדורה | אנדרו טגארט • פידוג | 3:47 |  |  |  |  |  |
| 3. | Blood Sweat & Tears (גרסה יפנית)   | פידוג • RM • שוגה • ג'יי-הופ • "היטמן" באנג • קים דו הון | פידוג | 3:36 |  |  |  |  |  |
| 4. | DNA (גרסה יפנית)   | "היטמן" באנג • קאס • פידוג • שוגה • RM • סופרים בוי | פידוג | 3:43 |  |  |  |  |  |
| 5. | Not Today (גרסה יפנית)   | "היטמן" באנג • פידוג • RM • אדורה • סופרים בוי • יוני | פידוג | 3:53 |  |  |  |  |  |
| 6. | Mic Drop (גרסה יפנית)   | "היטמן" באנג • פידוג • ג'יי-הופ • RM • סופרים בוי | פידוג | 3:58 |  |  |  |  |  |
| 7. | Don't Leave Me  | "היטמן" באנג • הירו • פידוג • סאני בוי • UTA | UTA | 3:47 |  |  |  |  |  |
| 8. | Go Go (גרסה יפנית)   | "היטמן" באנג • פידוג • סופרים בוי | פידוג | 3:57 |  |  |  |  |  |
| 9. | Crystal Snow  | RM • קאנטה אוקג'ימה (אנ') • סומה ג'נדה | סומה ג'נדה | 5:23 |  |  |  |  |  |
| 10. | Spring Day (גרסה יפנית)   | "היטמן" באנג • אדורה • RM • שוגה • ארליסה (אנ') • פידוג • פיטר איבסן | פידוג | 4:36 |  |  |  |  |  |
| 11. | Let Go  | הירו • יוני • סאני בוי • UTA | UTA | 4:59 |  |  |  |  |  |
| 12. | Outro: Crack  | UTA | UTA | 1:14 |  |  |  |  |  |
| משך כולל: | משך כולל: | משך כולל: | משך כולל: | 44:19 |  |  |  |  |  |